Source: https://kuria.birosag.hu/hu/sajto/darak-peter-kuria-teljesitmenye-valtozatlanul-magas-szinvonalu-teljes-ulest-tartott-kuria
Timestamp: 2020-07-06 05:40:11
Document Index: 31226164

Matched Legal Cases: ['Kúria ', 'Kúria ', 'Kúria\n', 'Kúria ', 'Kúria\n', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ']

Darák Péter: a Kúria teljesítménye változatlanul magas színvonalú – Teljes Ülést tartott a Kúria | Kúria
Darák Péter: a Kúria teljesítménye változatlanul magas színvonalú – Teljes Ülést tartott a Kúria
Teljes Ülést tartott a Kúria 2019. április 24-én. Az esemény első felét az Országház Felsőházi termében rendezték, amelyről szóló közleményünket honlapunkon olvashatják. A tanácskozás második részére a Kúria dísztermében került sor.
A Kúria elnöke megnyitó beszédében a 2018. évi ügyérkezési és az ügyek befejezésére vonatkozó adatokat ismertetve elmondta, a Kúria teljesítménye változatlanul magas színvonalú. Dr. Darák Péter ismertette a legfőbb bírói fórum legfontosabb tavalyi irányadó döntéseit és a jogegység biztosítása terén végzett tevékenységét. Darák Péter felhívta a bírák figyelmét a Kúria készülő új középtávú intézményi stratégiájára. A dokumentum megalkotása befejeződött, elfogadás előtt áll. A Kúria elnöke kifejtette, a készülő dokumentum kiemelt figyelmet fordít a Kúria jövőbeni szerepére, feladataira, az igazságszolgáltatásban betöltött funkciójára.
A Teljes Ülésen előadást tartott az Országgyűlés Igazságügyi Bizottságának elnöke. Dr. Vejkey Imre a Kúria tevékenységét méltatva elmondta, a bírák jelentős mértékben hozzájárulnak a jogbiztonság megőrzéséhez, a jog megfelelő alkalmazásához és a jogegység építéshez.
A tanácskozáson elhangzott, megkezdték munkájukat az idei évre felállított joggyakorlat-elemző csoportok. A szakértői grémiumok vezetői kutatási hipotéziseiket ismertették.
Vizsgálati tárgykör
Csoport vezetője
A jogos védelem gyakorlati kérdései
dr. Kónya István elnökhelyettes
A keresetlevél visszautasítására vezető okok vizsgálata
dr. Orosz Árpád tanácselnök
A gondnokság alá helyezési perek bírósági gyakorlata
dr. Baloginé dr. Faiszt Judit bíró
A gyógyulási (túlélési) esély csökkenésével (elvesztésével) kapcsolatos ítélkezési gyakorlat vizsgálata
dr. Döme Attila bíró
Az érvénytelenség a munkaviszonyban
A Teljes Ülésen dr. Darák Péter elismeréseket is átnyújtott. “A Kúria bírája 2018.” emlékérmet dr. Sperka Kálmán a Közigazgatási-Munkaügyi Kollégium tanácselnöke vehette át. “A Kúria tisztviselője 2018.” kitüntetésben dr. Kaszás Edit üzemorvos és Balaton Lászlóné orvosi asszisztens részesültek.
Darák Péter megnyitója
Baloginé Faiszt Judit tájékoztatója
Döme Attila tájékoztatója
Vejkey Imre előadása